Shalom! Tervetuloa Jerusalem studioon.
Viranomaiset kiristävät koronaviruksen leviämisen torjuntaa -
Israelin viettäessä useita peräkkäisiä juhlapyhiä, -
jolloin uskovat yleensä kokoontuvat.
Nyt kun päiväjärjestys vaatii sosiaalista etäännyttämistä, -
useimmat israelilaiset noudattavat hallituksen rajoitusmääräyksiä.
Mitä on odotettavissa, kun Israel navigoi kriisin turbulenssissa?
Asiasta keskustelemassa on muualta Jerusalemista -
reservin prikaatinkenraali Jossi Kuperwasser, -
JCPA:n Lähi-idän kehityksen projektijohtaja. Tervetuloa.
Kiitos.
Mukana on myös Keski-Israelista tohtori Nihaja Daoud, -
Negevin Ben Gurion -yliopiston kansanterveyden tutkija.
Tervetuloa. - Kiitos.
Toivotan myös tervetulleeksi studioon analyytikkomme Amir Orenin.
Oren, kerro laajemmin kriisin nykytilanteesta.
Israelin taistelu Covid-19:ää eli pandemiaa vastaan -
on kestänyt lähes kaksi kuukautta.
Jaksoon on osunut niin juutalaisten kuin kristittyjen pääsiäinen -
sekä muslimien ramadan. Ne kaikki ovat seuranneet toisiaan.
Viranomaiset ovat yrittäneet vakuuttaa -
eri uskontoja edustavat israelilaiset -
jättämään vierailematta sukulaisten ja ystävien luona -
ja viettämään juhlaa tällä kertaa kotona.
Israel on ollut noin viikon ajan -
karanteenissa tai suljettuna, kuinka sitä haluaakin kutsua.
Näky on ollut epätavallinen, -
kun israelilaiset ovat pysytelleet lähellä kotia ja omissa yhteisöissään.
Erityisesti korostan kahta ortodoksiyhteisöä.
Toinen on Bnei Brak lähellä Tel Avivia -
ja toinen ovat ortodoksiset osat Jerusalemia.
Tämä lähetys tulee Jerusalemista.
Poliisit ovat eristäneet eri alueita ja pyytäneet kaikkia pysymään kotona.
Tulokset ovat olleet kahtalaisia.
Ensi viikkojen aikana nähdään, onnistuvatko Israelin torjuntatoimet.
Aivan. Kenraali Kuperwasser, kysyn turvallisuustoimista.
Tähän mennessä on asetettu monenlaisia toimenpiteitä.
Puolustusvoimat käyttää kodinturva- joukkoja apuna siviilitehtävissä -
ympäri maata.
Missä määrin Israel keskittyy nyt enemmän kotimaan asioihin -
ottaen huomioon käsillä olevat haasteet?
Olemme pitkälti sodassa.
Tämä on ainutlaatuinen sota.
Koko maailma käy samaa sotaa.
Sodassa käytetään kaikki keinot sen voittamiseksi.
Tämä on ratkaiseva taistelu. Keinot on käytettävä pikimmiten, -
koska muutoin voi olla liian myöhäistä ja tartuntojen hallinta menetetään.
Sen vuoksi päätettiin ottaa käyttöön turvallisuusjärjestelmän apu.
Armeijan lisäksi tiedustelupalvelu ja Mossad auttavat -
sodassa koronavirusta vastaan.
Minusta se on perusteltua. Näemme jo tuloksia.
Meillä on vielä paljon hengityslaitteita käytettävissä, -
ja olemme hankkineet lisää.
Olemme onnistuneet paikantamaan ihmisiä, -
kiitos Israelin turvallisuus- palvelujen etsintäkeinojen.
Käytämme tiedustelun, armeijan ja kodinturvajoukkojen palveluja.
Jopa laskuvarjojääkärit auttavat -
niillä alueilla, joilla on paljon sairastuneita.
Nämä kaikki tuovat yhteiskuntaan yhteenkuuluvuuden tunnetta.
Ne myös kertovat Israelin kyvykkyydestä.
Minusta nykytilanne on sellainen.
Minusta nämä toimet ovat myös auttaneet madaltamaan tautihuippua.
Ei vielä riittävästi, mutta ehkä odotettua enemmän.
Tartunnan saaneiden määrän kasvun vauhti -
on suhteellisen hidas verrattuna moniin muihin länsimaihin.
Tohtori Daoud, onko tilanne tällä hetkellä vielä samankaltainen -
kuin jotkin aiemmat tilanteet, joissa ei ole saatu riittävästi tietoa -
ymmärtää tartuntojen leviämisen kokonaiskuvaa kattavasti?
Israelissa testejä on tehty suunnilleen 10 000 joka päivä.
Testattujen osalta näyttäisi siltä, -
että tautihuippu madaltuu -
eli taudin kantajien määrän kasvu on hidastunut.
Kuinka Israel käsittelee tilannetta?
Etelä-Koreassa havaittiin, -
että 91 henkilöä, jotka olivat jo parantuneet taudista, -
on todettu nyt uudelleen taudinkantajiksi.
Onko globaali tiedonjako riittävää tilanteen käsittämiseen kattavasti?
Kysyit monta kysymystä. Yritän vastata niihin yksi kerrallaan.
Koronaviruskriisi on erittäin haastava -
terveydenhuoltojärjestelmille koko maailmassa.
Se on haastava myös eri valtioille.
Vähemmistöjen osalta havaitsimme eroja tilastoissa arabien osalta.
Kun kriisi oli alkanut, -
vain yksi prosentti potilaista oli arabeja.
Se yllätti meidät.
Havaitsimme, että testausten kokonaismäärä olikin vähäinen.
Tähän mennessä on testattu vain noin kuusi prosenttia arabiväestöstä.
Aika on hankala, sillä pian alkaa ramadan.
Kolmessa viikossa arabipotilaiden määrä on moninkertaistunut.
Maaliskuun lopussa heitä oli 38.
Nyt kaksi viikkoa myöhemmin arabi- potilaita on 370. Kasvu on nopeaa.
Jotta menestyisimme edes jotenkin -
koronatartuntojen leviämisen hallitsemisessa, -
pitää tehdä enemmän työtä arabiyhteisön keskuudessa -
Itä-Jerusalemissa ja Negevin beduiinien keskuudessa.
Osalla alueista ei ole tehty yhtään testiä.
Yksi syy voi olla se, -
että tarvitaan lisää terveydenhuollon ja muiden alojen ammattilaisia -
mukaan kriisiä käsittelevään ammattilaisryhmään.
Israelin hätätilanteet käsitellään yleensä turvallisuusjoukkojen avulla.
Tämä kriisi koskee enemmän yhteiskuntaa ja terveydenhuoltoa, -
ja siksi on otettava huomioon yhteiskunnan eri ryhmät: -
arabivähemmistö, naiset ja haredijuutalaiset, -
joita ei edusteta riittävästi tämän kriisin käsittelyssä.
Se on vastaukseni yhteen kysymykseen.
Mitä tulee 91 eteläkorealaiseen potilaaseen, -
jotka ovat saaneet koronatartunnan toistamiseen, -
syy ei ole vielä selvä. Sitä yritetään selvittää.
Ehkä nämä henkilöt ovat saaneet virheellisen testituloksen aiemmin, -
kun heillä olikin virus vielä.
Ehkä testissä oli jokin vika, -
minkä vuoksi vastaus ei ollut oikea. Odotamme selvityksen tuloksia.
Nyt kuitenkin puhutaan toimenpiteistä, joita toteutetaan ramadanin aikana.
Juhlan jälkeen nähdään, mitä eri yhteisöissä tapahtuu.
Aivan. Amir Oren, nyt on tärkeää ottaa oppia kerätystä tiedosta.
Se on erityisen tärkeää, koska yhteisöjä on monta ja ne ovat erilaisia.
Tohtori Daoud mainitsi arabit ja haredit.
Näiden vähemmistöjen sosiaalinen rakenne on samankaltainen.
Perheyhteisöt asuvat saman katon alla ja kohtelevat toisiaan lämmöllä, -
jos ajatellaan perheiden dynamiikkaa.
Se on samankaltaista kuin Italiassa, jossa tartunnat leviävät armottomasti.
Tartuntojen määrän kasvu näyttää onneksi tasaantuvan Italiassa, -
mutta tilanne on yhä vakava.
Miten Israel hoitaa tilannetta niissä yhteisöissä?
Kuinka se eroaa tilanteen käsittelystä liberaalien yhteisöjen kohdalla?
Ne eivät ole punoutuneet yhtä tiiviisti yhteen kuin mainitut vähemmistöt.
Kysymys tiiviistä yhteisöistä koskee oikeastaan -
erästä toista merkittävää asiaa, -
nimittäin terveyden ja talouden välisen tasapainon löytämistä.
Kun pandemia alkoi, terveydenhuolto- henkilökunta suhtautui siihen heti -
pahimman mahdollisen uhkakuvan mukaan.
Ei ollut tietoa, kuinka vakavaksi kriisi kehittyy.
Siksi he suosittelivat kaikkein äärimmäisimpiä toimenpiteitä.
Sen hintana oli talouselämän pysäyttäminen.
Työttömien määrä kasvoi, pienyrittäjiä on joutunut konkurssin partaalle.
Esittävät taiteet, kuljetusala, lento- liikenne ja monet muut on keskeytetty.
Se on saanut Israelin päättäjät pohtimaan, -
voidaanko toimenpiteitä keventää monissa yhteisöissä -
ja säilyttää ne tiukkoina mainituissa vähemmistöissä.
Eli eri sektoreja ja ryhmiä katsotaan -
erilaisten silmälasien läpi.
Luulen, että niin tapahtuu, kun lähestytään toukokuuta.
Silloin ei liene enää yhtä yleissääntöä kaikille.
Joillain alueilla on paljon nuorta väestöä, -
jotka eivät toki ole immuuneja -
mutta jotka luultavasti sairastavat taudin melko lievänä.
Heitä kohdellaan eri lailla kuin vanhuksia hoitokodeissa.
Vanhusten riski saada tartunta on nuoria korkeampi, -
ja heille se on myös useammin tappava.
Kenraali Kuperwasser, -
kysyn kansanterveyden ja terveen talouden nykyisestä tasapainosta.
Ne ovat punoutuneet yhteen monien tekijöiden osalta.
Tilanne on kuitenkin vakava, sillä työttömyysaste on yli 26 prosenttia.
Se tarkoittaa noin 1 080 000 israelilaista -
kaikilta yhteiskunnan sektoreilta.
He tarvitsevat kipeästi sosiaaliturvaa pärjätäkseen karanteenissa.
Monilla perheillä ei riitä rahaa -
pysyä vuokran ja muiden arjen laskujen tasalla.
Elinkustannukset kasvavat.
Ruoka näihin suuriin juhliin -
ei ole kaikille yhtä helposti saatavilla.
Kuinka hallitus käsittelee asiaa?
Hallitus on laatinut merkittävän suunnitelman apua tarvitseville.
Sekä työntekijöitä että yrittäjiä autetaan.
Kysymys kuuluu, riittääkö se. Kuinka kauan kriisi kestää?
Onneksi kriisi iski tilanteessa, jolloin Israelin talous oli vahvoilla.
Meillä on valkoisia pennejä mustan päivän varalle, -
kuten arabiaksi sanotaan.
Me kykenemme ylläpitämään toimintoja melko pitkään tarvittaessa.
Tilanne on tietysti huono, ja siitä on päästävä ulos.
Irtautumisstrategiaan liittyy lukuisia muuttujia.
Monia muuttujia ei tunneta. Osa tunnetaan.
Nyt yritetään kerätä lisää tietoa tuntemattomista muuttujista -
ja ymmärtää paremmin tunnettuja muuttujia.
Esimerkiksi tutkia, mikä on tiettyjen yhteisöjen tartuntaprosentti.
Mikä on riskinoton taso eri väestönosissa?
Nämä asiat pitää ottaa huomioon.
Muutoin saatamme kiirehtiä irtautumisstrategiaa -
ja joutua toiseen tartunta-aaltoon, josta tulee nykyistä vakavampi.
Irtautuminen täytyy tehdä varovasti.
Parhaat matemaatikot ja lääkärit yrittävät ymmärtää tietoja yhdessä.
Meidän on myönnettävä, ettemme tiedä tarpeeksi.
WHO ilmoitti juuri, ettei rokote valmistu vielä vuoteen.
Jos se pitää paikkansa, meidän on purettava karanteeni hitaasti.
Tilanteesta on irtauduttava hitaasti.
WHO saattaa väittää, ettei rokote valmistu vuoteen, -
mutta sillä ei ole riittävästi tietoa antaa sellaista arviota.
He varmastikin seuraavat rokotetta kehittävien työtä.
Tiedän monia israelilaisia, jotka ovat mukana rokotteen kehitystyössä.
He toki tietävät paremmin, missä vaiheessa työ on.
Ainakin meidän on suunniteltava toimenpiteet sen mukaan, -
että rokotetta ei saada vielä vuoteen.
Ehkä saamme yllättyä positiivisesti, ja kaikki ilahtuvat.
Mutta suunnitelmat täytyy tehdä sen mukaan, että rokotetta ei vielä saada.
Ehkä tautiin löydetään lääke, -
joka laskee vakavasti sairastuvien määrää.
Vielä ei tiedetä, milloin lääkekään löytyy.
Jotkut väittävät yhden lääkkeen toimivan, toiset kumoavat väitteen.
Perille ei ole päästy.
Niin kauan kuin tietoa on näin vähän, on vaikeaa irtautua tilanteesta.
Arvioin, että Israelin talous kestää useita kuukausia.
Olemme panostaneet rahallisesti paljon muita valtioita vähemmän.
Siirtymähallitus ei voi tehdä päätöksiä lisätä varojen käyttöä.
Käytämme kuitenkin paljon muita vähemmän.
Siltikään tilanne ei ole aivan kamala.
Meidän pitää kuunnella jokaisen väestöryhmän vaikeuksia.
Jotkut kärsivät. Se pitää ottaa herkästi huomioon ja keksiä jokin ratkaisu.
Aivan. Tohtori Daoud, päättäjät keskustelevat jo irtautumisstrategiasta.
Valtiolla on vielä rahavaroja auttaa lieventämään kansan ahdinkoa -
tässä nykyisessä karanteenitilanteessa.
Talouselämän käynnistämisestä edes osittain käydään keskustelua, -
jotta kykenemme sietämään koronakriisiä kauemmin.
Mitä ajattelet yhteiskunnan joidenkin sektorien toiminnan aloittamisesta -
ottaen huomioon vallitsevat haasteet, -
kuten tiedon riittämättömyyden ja yleisen kansanterveyden?
Kansanterveysalalla sanotaan, -
että monimutkaiset ongelmat vaativat monimutkaisia ratkaisuja.
Monesti ne ratkaisut ovat universaaleja.
Universaalit ratkaisut on laadittu suurelle yleisölle -
eivätkä ne ota huomioon yksittäisiä ryhmiä.
Nyt puhutaan kahdesta ryhmästä: haredeista ja arabikansalaisista.
He muodostavat yhdessä noin 50 prosenttia väestöstä.
Ratkaisut, joita tilastotieteilijät tai matemaatikot laativat, -
eivät ota huomioon näiden väestönosien sosiaalisia tekijöitä -
ja niiden sosiaalista, kulttuurista ja taloudellista asemaa.
Oikeudenmukaista ratkaisua ei saada kaikille ryhmille.
Israelin arabikansalaisten ja haredi- juutalaisten sosioekonominen asema -
on tunnetusti alhainen suureen yleisöön verrattuna.
Arabikansalaisilla on juuri nyt erittäin vaikeaa, -
kun mietitään, millaisilla aloilla he työskentelevät.
Nyt he ovat kuukauden kotona ja siksi käytännössä työttömiä.
He eivät saa palkkaa tai tuloja.
Harediyhteisössä tilanne on samankaltainen, -
koska he eivät voi käydä jeshivassa eivätkä siksi saa palkkaa.
Kummallakin väestönosalla on vaikeaa, -
jos kotieristys jatkuu vielä kuukauden.
Luulen, että sitä jatketaan arabeilla, -
jotka alkavat viettää kuukauden ramadania 23.4.
Tästä tulee humanitaarinen kriisi, -
ellei hallitus tee isoja päätöksiä näiden väestönosien osalta.
Minusta kriisi on paljastanut, -
millainen kuilu on arabi- ja juutalais- väestön sosioekonomisen aseman -
ja terveyspalvelujen tarjonnan välillä.
Suuria eroja on nähtävillä hätätilannepalveluissa, -
testauksissa ja muissa palveluissa, -
joita tämä yhteisö tarvitsee selvitäkseen kriisistä.
Ohjelman loppu lähestyy.
Jokainen saa vielä tilaisuuden analysoida lähitulevaisuutta lyhyesti.
Amir Oren, kun tieto ei riitä, -
kykenemmekö analysoimaan, mihin olemme menossa?
Haluan lisätä jotakin siihen, mitä tohtori Daoud juuri sanoi.
Arabiyhteisöt ovat kyllä epäedullisemmassa asemassa -
kuin muut Israelin väestönosat. Mutta mitä tulee terveyspalvelujen tarjoajiin,
monet arabilääkärit, -hoitajat ja muu henkilökunta -
ovat olennainen osa Israelin terveysjärjestelmää.
Juuri nyt järjestelmä ei toimisi ilman heitä.
Se on käynyt ilmeiseksi kaikille israelilaisille.
Toivon mukaan se lisää yhteistyötä kaikkien yhteiskunnan osien välillä.
Mitä tulee yleiseen kysymykseen, kaikki vertaavat kriisiä sotaan.
Sodankäyntitavoilla on piirteitä, joita voinee verrata kansallisluonteeseen.
Amerikkalaiset käyvät pitkiä sotia.
Itsenäisyyssota, sisällissota ja toinen maailmansota -
veivät kaikki neljästä kuuteen vuotta.
Israelilaiset ovat äkkipikaisia. Käymme mieluummin lyhyitä, ratkaisevia sotia -
kuin väsytystaisteluita.
Tällä kertaa on kestettävä pitkä sota, kuten kenraali Kuperwasser sanoi.
Emme voi toivoa, että se voitetaan nopeasti. Se vie kuukausia.
Aivan. Kenraali Kuperwasser, mitä arvioit?
Minusta merkittävintä on pitkälti se, miten tilannetta johdetaan.
Johtajiston on vakuutettava kansa noudattamaan määräyksiä, -
kansan on jatkettava sosiaalista etäännyttämistä -
ja on pidettävä huolta, ettei kansa kyllästy elämään näin -
ja lähde rikkomaan sääntöjä.
Jos johtajisto onnistuu ja kansa noudattaa sääntöjä, -
kykenemme lyhentämään sitä, kauanko karanteenia on kestettävä.
Voimme käynnistää asteittaisen mutta tehokkaan irtautumissuunnitelman, -
joka auttaa taloutta elpymään suhteellisen nopeasti.
Sanon vielä yhden asian. Olemme keskittyneet Israelin tilanteeseen.
Sillä on mukaviakin puolia: yhteen- kuuluvuuden tunne on kasvanut.
Silti on pidettävä silmällä myös ympäristöämme.
Lähi-itä on kärsinyt kriisistä verrattain vähän, -
pois lukien Iran ja Turkki.
Vähemmän kärsineillä alueilla kaikkea toimintaa ei ole pysäytetty.
Kun armeijaa ja turvallisuusjoukkoja valjastetaan koronantorjuntaan, -
meidän on silti tarkkailtava koko ajan ympäristöä.
Sitä TV7 tekeekin. Tohtori Daoud, miten analysoit tulevaa?
Jotta tartuntojen leviämistä saadaan hillittyä, -
tarvitaan yhteiskunnan useiden eri osien yhteistyötä.
Arabiyhteisössä yritetään tehdä yhteistyötä terveysministeriön kanssa.
Monet aiemmin mainitut asiantuntijat pyrkivät siihen.
Olemme tunnistaneet kuilut kriisin varhaisessa vaiheessa.
Esitimme ratkaisuja terveysministeriölle.
Jotta kriisiä johdettaisiin vahvasti, -
eri ryhmien välisen yhteistyön tarve on tunnustettava.
Niiden välille on luotava luottamusta, -
jotta kriisi saadaan jätettyä taakse.
Minusta on ratkaisevan tärkeää ottaa eri ryhmät mukaan -
kriisitilannetta hallitsevaan johtajistoon.
Aikamme päättyi.
Kiitos, toda raba, kenraali Kuperwasser -
ja tohtori Daoud, shukran gazilan, kiitos paljon.
Kiitos, analyytikkomme Amir Oren.
Kiitos myös katsojille. Ensi kertaan!
Suomennos: Maija Tuukkanen